# data[].attributes.body
Får man flere ind på uddannelserne hvis man flytter den ud fra storbyen? Men er der så stadigvæk nok penge hvis uddannelsen bliver flyttet ? Måske bliver kvalitet og udvikling dårligere fordi man flytter uddannelsen til en anden beliggenhed.

# data[].attributes.attachment_link.readable_text
Hvis vi vil have flere pædagoger i landets institutioner, skal vi tiltrække nye studerende til uddannelsen. Altså: Personer, der ikke normalt ville have taget pædagoguddannelsen, skal vælge den til.

Sådan lyder løsningen på København, Gentofte, Lyngby-Taarbæk, Rudersdal, Dragør, Herlev og Hvidovre kommuners problemer med at tiltrække uddannede pædagoger i institutionerne, som kommunerne råbte op om for noget tid siden - blandt andet her i Fagbladet FOA.

Og sådan lyder også den store udfordring, siger cheføkonom Kristian Thor Jakobsen i DEA, en uafhængig tænketank med fokus på uddannelses- og forskningspolitik, ovenpå regeringsudspillet om udflytningen af studiepladser.

"Spørgsmålet er, om det får nogen til at tage en uddannelse, man ellers ikke ville tage, ved at flytte studiepladser fra Campus Carlsberg i København og ud i forstadskommunerne. Det har vi ikke forskningsmæssig evidens for," siger Kristian Thor Jakobsen om regeringens udspil, hvor ambitionen er, at 60 procent af studiepladserne inden for de store velfærdsuddannelser pædagog, lærer, socialrådgiver og sygeplejerske, skal ligge uden for de fire største byer i 2025.
Læs også: Genåbning af dagtilbud: Nogle vil få brug for mere tid
Hvad betyder afstand?

I udspillet står der, at der ved en bredere geografisk forankring af velfærdsuddannelserne, skal skabes bedre forudsætninger for at rekruttere kvalificeret velfærdspersonale i hele Danmark. Blandt andet vil det med udspillet blive muligt at læse til pædagog i Holbæk og på den københavnske Vestegn.

"Vi ved, at når man først har besluttet sig for, hvilken uddannelse man vil tage, så betyder afstanden ikke det store. Der, hvor afstanden kan vise sig at betyde noget er, inden de har truffet valget. Altså at man vælger noget, fordi det er tæt på. Men igen: Det blev ikke præsenteret i udspillet, hvilket talgrundlag det hviler på," siger Kristian Thor Jakobsen.

Man ved dog, ifølge Kristian Thor Jakobsen, at nogle unge vil vælge en anden videregående uddannelse frem for universitetet, hvis universiteterne ligger langt væk.

"Men vi kan ikke se, at afstanden til deres nærmeste uddannelsesmuligheder påvirker de unge i forhold til, om de starter på en videregående uddannelse eller ej. Og en ændring i de nærmeste uddannelsesmuligheder vil formentlig også komme til at betyde, at nogle unge bare vil vælge en velfærdsuddannelse frem for en anden. Så det er ikke nye studerende til velfærdsområdet. Når vi taler rekrutteringsudfordringer på velfærdsområdet, skal vi have fat i ekstra studerende. Altså dem, der ikke læser i dag."
Læs også: Coronaregler i dagtilbud: Sådan giver du børnene tryghed
Søgning eller tilgængelighed?

Her er spørgsmålet om det er tilgængeligheden - eller søgningen der er problemet. I 2021 faldt søgningen til pædagoguddannelsen for femte år i træk, hvor 3.538 - altså 131 færre end i 2020 - søgte ind.

"Det store problem er ansøgerne, og det er bredt i hele landet. Det gælder de store byer - og det gælder uden for. Det problem er jeg udfordret ved at se, at udflytningen løser," siger Tobias Høygaard Lindeberg, der er udviklingschef i DEA og fulgte, da Venstre-regeringen i 2018 etablerede 10 uddannelsesstationer uden for byerne.

"Det var tankevækkende, at det gik så dårligt. Det er et eksempel på, at bare fordi man flytter studiepladserne, så betyder det ikke, at de studerende kommer strømmende," siger Tobias Høygaard Lindeberg, der ikke kan genkende billedet af, at uddannelsestilbuddene er blevet centraliseret. For selv om der, ifølge DEAs analyse, de seneste tyve år samlet set er blevet færre kommuner uden for de fire store uddannelsesbyer, hvor man kan tage en videregående uddannelse, er antallet af uddannelsestilbud uden for de store byer samlet set steget.

En analyse fra Danske Professionshøjskoler viste da også, at optaget på professionshøjskoler er steget med 22 procent fra 2010 til 2020 uden for de store byer.

Fokus på kvalitet

En bekymring ved udflytningen kan blive kvaliteten af uddannelserne, hvis ikke pengene følger med, siger Kristian Thor Jakobsen fra DEA.

"Det er vigtigt, at det faglige miljø har den nødvendige størrelse for at kunne skabe den tilstrækkelige kvalitet på uddannelsen. Et mindre tilbud vil være dyrere pr. studerende, men det skal være lige så godt at studere i Holbæk som at studere på Campus Carlsberg."

Og den bekymring deler Kim Henriksen, der er formand for Pædagogisk Sektor i FOA. Derfor vil han også følge, om ressourcerne følger med.

"Hvis udflytningen skal fungere, skal vi sikre, at vi kan tilbyde den samme kvalitet i undervisningen, at de studerende får et godt studiemiljø og at de kommer ud med samme pædagogfaglige kompetencer, uanset hvor i landet, de studerer," siger Kim Henriksen.

# data[].attributes.attachment_link.title
Tænketank om udspil: Udflytning af studie løser ikke mangel på pædagoger

# data[].attributes.attachment_link.description
Hvis vi vil have flere pædagoger i landets institutioner, skal vi tiltrække nye studerende til uddannelsen. Altså: Personer, der ikke normalt ville have taget pædagoguddannelsen, skal vælge den til. Sådan lyder løsningen på København, Gentofte, Lyngby-Taarbæk, Rudersdal, Dragør, Herlev og Hvidovre kommuners problemer med at tiltrække uddannede pædagoger i institutionerne, som kommunerne råbte op om for noget tid siden - blandt andet her i Fagbladet FOA.

# data[].attributes.body
Hvad er en tillidsrepræsentant?

En tillidsrepræsentant (TR) er medlemmets nærmeste og mest personlige kontakt til fagforeningen.

Hvad er en tr.

Din TR kan hjælpe dig, hvis du fx har spørgsmål til:

ferie/særlige fridage

din overenskomst og arbejdstid

om du får den rigtige løn

formuleringen i dit ansættelsesbrev

dit medlemskab af DSR

muligheder for uddannelse og orlov

hvad der sker i relation til afskedigelse

hvordan indeklimaet er.

Det bruger TR sin tid på

TR har alsidige opgaver og udfordringer med omdrejningspunkt i fire facetter:

TR fungerer som rådgiver, vejleder og forhandler i forhold til medlemmers løn og ansættelsesforhold

TR deltager i arbejdet med at gøre arbejdspladsen attraktiv og udviklende

TR er med til at sikre fagligheden og kan deltage i sundhedspolitikken

En undersøgelse blandt DSR's TR viser, at det de bruger mest tid på er at:

deltage i samarbejdsudvalg/MED-udvalg

deltage mødeaktiviteter med andre TR fra DSR

arbejde for at forbedre arbejdsmiljøet

informere medlemmer og ikke-medlemmer om fagforeningens aktiviteter

være personlig rådgiver for medlemmer

varetage medlemmers interesser i forhold til besparelser og omstruktureringer

samarbejde med andre faggruppers TR

forhandle løn for kolleger

varetage medlemmernes interesser i forhold til normeringer

assistere medlemmer ved samarbejdsproblemer

# data[].attributes.body
Overenskomst:
En overenskomst er regler og aftaler, som skal overholdes af både arbejdstager og arbejdsgiver. En overenskomst kan være udformet meget forskelligt og have meget forskelligt indhold. Det kommer an på, hvilket fag og arbejdstype overenskomsten dækker

Arbejdskraft:
Arbejdskraft betegner den menneskelige indsats, der er forbundet med at udføre et stykke arbejde. I modsætning til det naturlige forbrug af menneskelig energi, der lægges i vores grundlæggende behov og funktioner, så har arbejdskraft altid en samfundsbestemt karakter.

Fredspligt:
Fredspligt betyder, at medarbejderne ikke kan standse arbejdet, med mindre de har hjemmel til det i deres overenskomst. Der er generelt en fredspligt, når der er indgået en overenskomst. I nogle tilfælde kan medarbejderne tilsidesætte fredspligten

(bestemmelse som ifølge arbejdsmarkedets hovedaftaler forpligter parterne til ikke at iværksætte en faglig konflikt om forhold der er reguleret af en overenskomst, så længe denne er gældende)

# data[].attributes.body
Strejkeret:
Medlemmer udtaget til strejke får en konfliktunderstøttelse, der svarer til fast påregnelig løn. Udgangspunktet vil være et gennemsnit af tre måneders løn. Der indbetales også feriepenge samt sædvanligt pensionsbidrag. Som medlem skal du ansøge om konfliktunderstøttelse på dsr.dk via et elektronisk ansøgningsskema.

Trepartsforhandling:
Trepartssamarbejde er samarbejde mellem offentlige myndigheder, faglige organisationer og arbejdsgiverforeninger om løsning af samfundsmæssige opgaver. Trepartssamarbejde er ligesom overenskomstforhandlinger – hvor kun arbejdsgivere og faglige organisationer deltager – en vigtig reguleringsmekanisme i den danske model.

"Ret og pligt":
Udtrykket ret og pligt betyder, at den ledige på den ene side har ret til et tilbud, og på den anden side også pligt til at tage imod et tilbud. Jobcenteret har pligt til at give den ledige et tilbud, senest når tidspunktet for ret og pligt til beskæftigelsestilbud indtræder.